Die wedstryd het baie spannend verloop en Boishaai het in die laaste beweging n drie gedruk om gelykop te speel. Gianni Lombard het egter die doelskop teenaan die kantlyn suiwer deur die pale gejaag vir n naelbyt sege van 29 -27. Ek het by die huis so nou en dan n sms gekry van die telling. Nietemin, na die wedstryd probeer ek my kontakte in die hande kry vir die verslag. Maar nope ! G’n mens antwoord hul selfoon nie. Nadat ek begin benoud raak het, met saktyd van die koerant wat nader kom, bel ek maar een van die Boishaai seuns se ma wat baie betrokke is by die span.. Sy probeer toe oral by almal van beide skole om die nodige inligting te kry vir my om n gebalanseerde berig te kan skryf. Dit was blykbaar vir haar n helse storie , totdat iemand vir haar gese het om met Andre te praat. Om n lang storie kort te maak, toe ek vir Andre op die lyn kry was dit sommer tjoef! tjaf! , en ek het n volledige berig ! Weer eens n bewys dat jy nie sommer ervaring agter elke bos kan optel nie.